Tradīcija
Tradīcija (latīņu: traditio — ‘nodošana tālāk’), arī paraža, ir noteiktā cilvēku kopienā izveidojies uzskatu, ieradumu un darbību kopums, kas tiek nodots tālāk no paaudzes paaudzē. Tradīcijas ir kultūras nemateriālā mantojuma elements. Mainoties sabiedrībām, laika gaitā mainās arī tradīcijas. Vēlmi atgriezties pie tradicionālajām vērtībām sauc par tradicionālismu.